b'\n_START_ARTICLE_\nUSS Osage (1863)\n_START_SECTION_\nPalvelus\n_START_PARAGRAPH_\nAlus l\xc3\xa4hti Cairosta partiomatkalle Red Riverille ja osallistui retkiin Black ja Wachita joille 29. helmikuuta - 5. maaliskuuta 1864. Lis\xc3\xa4ksi alus osallistui 12. maaliskuuta  - 22. toukokuuta retkeen yl\xc3\xb6s Red Riveri\xc3\xa4 aina Alexandriaan Louisianaan, mink\xc3\xa4 aikana se osallistui 14. maaliskuuta Fort De Russyn valtaukseen._NEWLINE_Alus siirrettiin 1. helmikuuta 1865 West Gulfin saartolaivueeseen, jonka mukana se osallistui 28. maaliskuuta hy\xc3\xb6kk\xc3\xa4ykseen Sapnish Fortiin Mobilessa Alabamassa. Seuraavana p\xc3\xa4iv\xc3\xa4n\xc3\xa4 alus upposi osuttuaan torpedoon Blakely Riverill\xc3\xa4 Alabamassa. Hylky nostettiin ja myytiin huutokaupalla New Orleansissa 22. marraskuuta 1867.'